ΓΡΑΠΤΗ ΕΡΩΤΗΣΗ E-1277/01

υποβολή: Cristiana Muscardini (UEN) προς την Επιτροπή

(2 Μαΐου 2001)

Θέμα: Θανάτωση ζώων και μόλυνση

Δημοσιεύματα αναφέρουν ότι στο Ηνωμένο Βασίλειο θανατώθηκαν περισσότερα από 500 000 ζώα εξαιτίας της επιδημίας του αφθώδους πυρετού. Τα ζώα που θανατώθηκαν θάφτηκαν σε κοινούς λάκκους ή αποτεφρώθηκαν. Φαίνεται πως άλλες 200 000 ζώα θα έχουν την ίδια τύχη.

Θα μπορούσε άραγε η Επιτροπή να αναφέρει:

- Ποια μέτρα ελήφθησαν για την αποτροπή των κινδύνων μόλυνσης του περιβάλλοντος (ατμόσφαιρας καιδροφόρου ορίζοντα),

- αν οι πληθυσμοί των θιγομένων περιοχών προστατεύονται από τις συνέπειες μιας ενδεχόμενης μόλυνσης,

- ανπάρχουν εγγυήσεις για τα άλλα ευρωπαϊκά κράτη ότι τα προϊόντα που προέρχονται από ενδεχομένως μολυσμένες περιοχές έχουν ελεγχθεί, τόσο για τους κινδύνους άμεσης μόλυνσης (μολυσμένα ύδατα), όσο και για τους κινδύνους έμμεσης μόλυνσης (προϊόντα που καλλιεργήθηκαν σε μολυσμένα εδάφη ή για τα οποία χρησιμοποιήθηκαν μολυσμένα αρδευτικά ύδατα),

- αν σκοπεύει να πληροφορήσει το Κοινοβούλιο κατά τρόπον λεπτομερή όσον αφορά την κατάσταση του περιβάλλοντος μετά τη θανάτωση ενός τόσο μεγάλου αριθμού ζώων;

Απάντηση της κας Wallstrm εξ ονόματος της Επιτροπής

(19 Ιουλίου 2001)

Στο πλαίσιο της καταπολέμησης της επιδημίας του αφθώδους πυρετού απαιτείται καταστροφή ενός μεγάλου αριθμού σφαγίων. Δεδομένου ότι δενπάρχει σχετική διαδικασία που να στερείται κινδύνων, επιβάλλεται να λαμβάνεται δεόντωςπόψη η προστασία του περιβάλλοντος και της δημόσιαςγείας κατά την καταστροφή των σφαγίων και να εφαρμόζονται τα αναγκαία μέτρα στο πλαίσιο της στρατηγικής για την καταπολέμηση της νόσου. Τα μέτρα που έχουν ληφθεί από το Βρετανικό Υπουργείο Υγείας για την πρόληψη των κινδύνων περιβαλλοντικής ρύπανσης διατίθενται στη διεύθυνση: http://www.doh.gov.uk/fmdguidance/fmdsummary.pdf (οδηγίες για την εγκατάσταση της πυράς, οδηγίες σχετικά με τα χρησιμοποιούμενα στην πυράλικά, οδηγίες για την τελική διάθεση της τέφρας που προκύπτει από την πυρά και κινητοί αποτεφρωτήρες, κ.λπ.).

Σε κοινοτικό επίπεδο, με το ζήτημα των ζωικών αποβλήτων ασχολούνται διάφορες οδηγίες που καλύπτουν περιβαλλοντικά και κτηνιατρικά θέματα. Όσον αφορά ειδικότερα το θέμα της τελικής διάθεσης των σφαγίων, η Επιτροπή έχειποβάλει πρόταση κανονισμού(1) για τα ζωικάποπροϊόντα που δεν προορίζονται για κατανάλωση από τον άνθρωπο, με σκοπό την τροποποίηση της τρέχουσας νομοθεσίας και τη δημιουργία ενός συνολικού νομικού πλαισίου. Το εν λόγω σχέδιο κανονισμού καθορίζει κανόνες για τηνγεία των ζώων και τη δημόσιαγεία, σχετικά με τη διάθεση και/ή τη μεταποίηση των αποβλήτων αυτών.

Για την προστασία του πληθυσμού που ζει και εργάζεται σε περιοχές που έχουν προσβληθεί από αφθώδη πυρετό, το Βρετανικό Υπουργείο Υγείας κατήρτισε Οδηγό δημόσιαςγείας τον οποίο και διένειμε στους κατοίκους και εργαζόμενους των εν λόγω περιοχών. Ο οδηγός αυτός περιλαμβάνεται στην ιστοσελίδα του News Co-ordination Centre: http://www.co-ordination.gov.uk/foot_leaflet.htm. Πέραν τούτου, διενεργήθηκε αξιολόγηση του κινδύνου της πυράς για τηνγεία. Η σχετική μελέτη με τίτλο Foot and Mouth: Effects on Health of Emissions from Pyres Used for Disposal of Animals διατίθεται στη διεύθυνση: http://www.doh.gov.uk/fmdguidance/pyrereport.pdf

Η Επιτροπή προτίθεται να ενημερώσει το Κοινοβούλιο, εφόσον το ζητήσει και μόλις τεθούν στη διάθεσή της αξιόπιστα και ακριβή στοιχεία, σχετικά με την κατάσταση του περιβάλλοντος μετά την αποτέφρωση των σφαγίων και να εξετάσει κατά πόσον είναι αναγκαίο να ληφθούν πρόσθετα μέρα.

(1) ΕΕ C 96 E της 27.3.2001.